Valitako pöytätietokone? | Kotimikro.fi
Pöytätietokone on monen tietokoneharrastajan sekä myös pelaajan ykkösvalinta.
Valitse tarpeisiisi sopiva pöytätietokone
Tietokoneharrastaja valitsee usein laitteekseen pöytätietokoneen. Kokoonpanoon voi valita haluamansa näytön, näppäimistön ja hiiren sekä muut komponentit, ja lisäksi pöytätietokone on kannettavaa helpommin päivitettävissä.
keskiviikko 25. joulukuuta 2019 teksti KotiMikron toimitus
Pöytätietokoneelle on yhä tarvetta, vaikka älypuhelimet, tablet-laitteet ja kannettavat tietokoneet tarjoavatkin sille kovan haasteen.
Pöytätietokoneessa on monia hyviä puolia.
Nykyään pöytätietokoneita hankkivat etupäässä käyttäjät, jotka pelaavat tietokonepelejä. Silti pöytäkone voi olla hyvä valinta, vaikka ei pelaisikaan uusimpia räiskintäpelejä.
Pöytäkone on hyvä vaihtoehto varsinkin silloin, kun tietokonetta käyttää vain kotona, eikä laitetta tarvitse kuljettaa mukana.
Pöytätietokone tarjoaa yksinkertaisesti enemmän vastinetta rahalle.
Kannettavassa tietokoneessa käytetyt komponentit ovat yleensä pöytäkoneen komponentteja pienempiä ja siksi kalliimpia. Tämä pätee kaikkeen, aina muistikammoista kiintolevyyn, joiden koko on kutistunut ja hinta noussut kannettavissa tietokoneissa.
Pöytäkoneeseen on helppo asentaa esimerkiksi lisäkiintolevy vanhasta tietokoneesta, m.2-tyypin ssd-asema tai kasvattaa keskusmuistin määrää, ja huippunopeaa pci express -liitäntää voi käyttää tietokoneen päivittämiseen esimerkiksi seuraavan sukupolven langattomalla lähiverkkokortilla.
5 pöytätietokoneen etua
Pöytätietokone tarjoaa ominaisuuksia, joita kannettavassa ei ole tai joita siihen saa vain isolla rahalla:
1. Helppo päivittää
Pöytätietokoneessa on usein tilaa lisämuistille tai laajennuskorteille, joten sitä voi päivittää tarvittaessa.
2. Enemmän suorituskykyä rahalla
Rahalla saa tehokkaamman tietokoneen, sillä komponentit ovat huokeampia kuin kannettavassa.
3. Pitempi elinaika
Vialliset ja vanhentuneet osat on melko helppo vaihtaa uusiin, mikä pidentää pöytäkoneen käyttöikää.
4. Enemmän liitäntöjä
Pöytäkoneessa on kokonsa vuoksi tilaa useammalle usb-portille, näyttöliitännälle ja verkkokaapelille.
5. Näyttö, näppäimistö ja hiiri valittavissa
Näyttö, hiiri ja näppäimistö ovat valittavissa itse – ja niiden käyttöä voi jatkaa, vaikka tietokoneen vaihtaisi uuteen.
Pöytätietokoneet suurtestissä
KotiMikron numerossa 1/2020 on vertailussa neljä tehokasta pöytätietokonetta, joissa riittää vääntöä niin yleiskäyttöön kuin pelikentille.
Testissä kiinnitettiin huomiota laitteiden suorituskykyyn, rakenteeseen sekä liitäntöihin ja toimintoihin.
Testivoittajan lisäksi nelikosta yksi sai myös hyvä ostos -maininnan.
Lue koko testi lehdestä. Testi on myös luettavissa täällä Etunurkassa (vaatii kirjautumisen)
Pöytätietokone on yhä voimissaan ja tietokoneharrastajan ykkösvalinta. Lue, mitä etuja pöytäkoneella on.
Googlen Sycamore näyttää kvanttiherruuden mahdin. Mutta mikä kvanttitietokone oikein on? Lue täältä.